b'\n_START_ARTICLE_\nHatnub\n_START_PARAGRAPH_\nHatnub je podro\xc4\x8dje egip\xc4\x8danskih kamnolomov alabastra in sezonskih delavskih naselij v Vzhodni pu\xc5\xa1\xc4\x8davi pribli\xc5\xbeno 65 km jugovzhodno od sodobne El Minye. Lon\xc4\x8denina ter hieroglifski in hieratski napisi v kamnolomih ka\xc5\xbeejo, da se je alabaster s prekinitvami lomil najmanj od zgodnje vladavine faraona Kufuja (Keops) do rimskega obdobja Egipta (okoli 2589 pr. n. \xc5\xa1t.\xe2\x80\x93300 n. \xc5\xa1t.). Naselje Hatnub je povezano z najmanj tremi glavnimi kamnolomi. Za naselje so zna\xc4\x8dilni suhozidni vetrobrani, ceste, dvignjene poti za pe\xc5\xa1ce, kupi kamenja in ravne kamnite tvorbe._NEWLINE_Hatnub sta v sodobnem \xc4\x8dasu prva opisala Percy Newberry in Howard Carter leta 1891. Skalne napise sta prva opisala George Willoughby Fraser in Marcus Worsley Blackden, \xc4\x8dlana iste odprave. Arheologi so se skoraj sto let osredoto\xc4\x8dali na najdbe in prevajanje teh napisov, ki razkrivajo bolj preprosto plat \xc5\xbeivljenje v Starem Egiptu. Popolnej\xc5\xa1a slika se je za\xc4\x8dela kazati \xc5\xa1ele potem, ko so materialne ostanke za\xc4\x8deli preu\xc4\x8devati Ian Shaw in njegova ekipa znanstvenikov. Ker v kamnolomu nisi odkrili nobenega napisa iz Novega kraljestva, se je pre tem na primer domnevalo, da kamnolom v tem \xc4\x8dasu ni bil v rabi. Shaw s sodelavci so v kamnolomu odkrili drobce lon\xc4\x8denine iz Novega kraljestva, ki dokazujeje, da je bil kamnolom v rabi tudi v tem obdobju.'